భారతీయ రైల్వేలు
భారతీయ రైల్వేలు (ఆంగ్లం: Indian Railways; హిందీ: भारतीय रेल Bhāratīya Rail); సంక్షిప్తంగా భా.రే.) భారత ప్రభుత్వ విభాగము. భారతదేశంలో రైల్వేలు మొదటిసారిగా 1853 లో ప్రవేశపెట్టబడ్డాయి. 1947 (స్వతంత్రం వచ్చే)నాటికి దేశంలో మొత్తం42 రైల్వే సంస్థలు నెలకొల్పబడి ఉన్నాయి. 1951లో ఈ సంస్థలన్నింటినీ కలుపుకొని భారత రైల్వే, ప్రపంచంలోని అతి పెద్ద రైల్వే సంస్థలలో ఒకటిగా ఆవిర్బవించింది. భారత రైల్వే దూర ప్రయాణాలకు మరియు నగరాలలో దగ్గరి ప్రయాణాలకు సబర్బన్ (suburban) అనగా పట్టణపు పొలిమేరలవరకు) అవసరమైన రైళ్ళను నడుపుతోంది.
కార్వార్ రైల్వే డివిజను
భారతీయ రైల్వేలు ఆధ్వర్యం నందలి కొంకణ్ రైల్వే లోని రెండు రైల్వే డివిజనులలో కార్వార్ రైల్వే డివిజను ఒకటి. ఈ రైల్వే డివిజను 26 జనవరి 1998 న ఏర్పడింది. ఈ డివిజను ప్రధాన కేంద్రం భారతదేశం లోని కర్ణాటక రాష్ట్రంలో కార్వార్ వద్ద ఉంది. రత్నగిరి రైల్వే డివిజను అనేది ముంబైలో ప్రధాన కార్యాలయంగా ఉన్న కొంకణ్ రైల్వేలోని మరొక రైల్వే డివిజను. కార్వార్ రైల్వే ప్రాంతం గోవా లోని పెర్నెమ్ నుండి కర్ణాటకలోని సూరత్‌కళ్ వరకు 660 కిలోమీటర్లు (410 మైళ్ళు) విస్తరించి ఉంది. ఈ రైలుమార్గాలు ప్రాంతీయ రైల్వే మేనేజర్ నేతృత్వంలో ఉన్నాయి.